Bario

Barioa elementu kimiko bat da, Ba ikurra eta 56 zenbaki atomikoa dituena. Metal lurralkalino zilarkara da. Naturan ez da inoiz egoera puruan egoten, oso erreaktiboa baita airearekin. Bere oxidoari barital deritzo eta urarekin eta karbono dioxidoarekin erreakzionatzen du. Naturan barioa duten mineralik arruntenak disolbaezina den bario sulfatoa, BaSO4 (barita), eta bario karbonatoa, BaCO3 (witherita), dira. Benitoita izeneko harribitxi arraroak barioa dauka.

Ezaugarri nagusiak 
Barioaren ezaugarri kimikoak kaltzioarenak bezalakoak dira, baina lehena erreaktiboagoa da. Metal hau oso erraz oxidatzen da airearekin kontaktuan eta oso erreaktiboa da urarekin eta alkoholarekin, hidrogeno gasa ekoiztuz. Airean edo oxigenoan erretzean bario oxidoa eta bario peroxidoa ekoizten ditu. Elementu honen konposatu sinpleek grabitate espezifiko altua daukate. Barioz osatutako mineralik arruntenak, baritak, oso dentsitate altua dauka (4,5 g/cm3).

Kanpo estekak